பிரியேனென்றல்   தலைவன் தன்னூர்க்குப் பிரிந்து செல்வான் என்னும் கவலையால் தலைவி மேனி வெளுத்ததைக் கண்ட தலைவன் உன்னை விட்டுப் பிரியேன் என்றல். கோங்குங் குவடும் பொருதனத் தாய்இமை கூட்டிச்சற்றே வாங்கும் பொழுதும் உமைப்பிரி யேன்வளஞ் சேருமல்லை ஓங்கிய சூலத்தர் சோழீச லிங்கர் உயர்வரைமேல் தாங்கும் உயிரன்றி எவ்வாறு வாழும் சரீரங்களே. தலைவன் நீங்குதற் கருமை சாற்றல்  தலைவன் தலைவியைப் பிரிதற்கியலாமை குறித்துத் தன் நெஞ்சோடு கூறாநிற்றல்.